《梦好梨花歌》
唐代·王建

薄薄落落雾不分，梦中唤作梨花云。瑶池水光蓬莱雪，青叶白花相次发。

不从地上生枝柯，合在天头绕宫阙。天风微微吹不破，白艳却愁香涴露。

玉房綵女齐看来，错认仙山鹤飞过。落花散粉飘满空，梨花颜色同不同。

眼穿臂短取不得，取得亦如从梦中。无人为我解此梦，梨花一曲心珍重。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。